CELEX: 32022R0272
Language: lv
Date: 2022-02-23 00:00:00
Title: Komisijas Īstenošanas regula (ES) 2022/272 (2022. gada 23. februāris) par atļauju Saccharomyces cerevisiae MUCL 39885 preparātu lietot par barības piedevu visiem cūku dzimtas dzīvniekiem, izņemot atšķirtus sivēnus un sivēnmātes, kā arī suņiem (atļaujas turētājs: Prosol S.p.A.) (Dokuments attiecas uz EEZ)

24.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 43/14
               
            
         KOMISIJAS ĪSTENOŠANAS REGULA (ES) 2022/272
         (2022. gada 23. februāris)
         par atļauju Saccharomyces cerevisiae MUCL 39885 preparātu lietot par barības piedevu visiem cūku dzimtas dzīvniekiem, izņemot atšķirtus sivēnus un sivēnmātes, kā arī suņiem (atļaujas turētājs: Prosol S.p.A.)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu ir iesniegts pieteikums uz atļauju lietot Saccharomyces cerevisiae MUCL 39885 preparātu. Minētajam pieteikumam ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
                  
               
                     (3)
                  
                  
                     Minētais pieteikums attiecas uz atļauju Saccharomyces cerevisiae MUCL 39885 preparātu lietot par barības piedevu visiem cūku dzimtas dzīvniekiem, izņemot atšķirtus sivēnus un sivēnmātes, kā arī suņiem; to paredzēts klasificēt kategorijā “zootehniskās piedevas”.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2021. gada 23. jūnija (2)
                        , (3) atzinumos secināja, ka ar piedāvātajiem lietošanas nosacījumiem Saccharomyces cerevisiae MUCL 39885 neatstāj nelabvēlīgu ietekmi ne uz dzīvnieku veselību, ne patērētāja drošību, ne vidi. Tā arī secināja, ka tiek uzskatīts, ka šis preparāts potenciāli ir ādas un acu kairinātājs un ka tas ir ādas un elpceļu sensibilizators. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevas lietotāju, veselību. Iestāde arī secināja, ka attiecībā uz cūku dzimtas dzīvniekiem preparāts var būt lietderīga zootehniskā barības piedeva un ka attiecībā uz suņiem preparāts var būt iedarbīgs fēču konsistences uzlabošanā. Iestāde neuzskata, ka būtu vajadzība noteikt īpašas prasības attiecībā uz pēctirgus uzraudzību. Tā arī ir verificējusi ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodēm.
                  
               
                     (5)
                  
                  
                     
                        Saccharomyces cerevisiae MUCL 39885 preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo preparātu būtu jāatļauj lietot tā, kā norādīts šīs regulas pielikumā.
                  
               
                     (6)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificēto preparātu, kas pieder pie piedevu kategorijas “zootehniskās piedevas” un funkcionālās grupas “zarnu floras stabilizatori”, ir atļauts lietot par dzīvnieku barības piedevu, ievērojot pielikumā noteiktos nosacījumus.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 23. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2021, 19(7):6698.
         
            (3)  EFSA Journal 2021, 19(7):6699.
      
      
         
            PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        KVV uz kg kompleksās barības ar mitruma saturu 12 %
                     
                  
                        
                           Kategorija: zootehniskās piedevas Funkcionālā grupa: zarnu floras stabilizatori
                        
                     
                  
                        4b1710
                     
                     
                        Prosol S.p.A.
                     
                     
                        
                           Saccharomyces cerevisiae MUCL 39885
                     
                     
                        
                           Piedevas sastāvs
                        
                        
                           Saccharomyces cerevisiae MUCL 39885 preparāts,
                        kas satur vismaz
                        1 × 109 KVV uz g piedevas
                        Cietā formā
                        
                           Aktīvās vielas raksturojums
                        
                        Dzīvotspējīgas Saccharomyces cerevisiae MUCL 39885 šūnas
                        
                           Analītiskā metode
                            (1)
                        
                        Skaitīšana: Petri trauciņa un iejaukuma metode, izmantojot rauga ekstrakta, glikozes un hloramfenikola agaru (CGYE) (EN 15789)
                        Identificēšana: polimerāzes ķēdes reakcija (PĶR)
                     
                     
                        Visi cūku dzimtas dzīvnieki, izņemot vaislas dzīvniekus un atšķirtus sivēnus
                        Visi cūku dzimtas dzīvnieki, izņemot sivēnmātes
                        Suņi
                     
                     
                        —
                        —
                        —
                     
                     
                        3 × 109
                        
                        6,4 × 109
                        
                        7 × 1010
                        
                     
                     
                        —
                        —
                        —
                     
                     
                        
                                    1.
                                 
                                 
                                    Piedevas un premiksu lietošanas norādījumos norāda glabāšanas nosacījumus un noturību pret termisku apstrādi.
                                 
                              
                                    2.
                                 
                                 
                                    Barības apritē iesaistītie uzņēmēji nosaka, kādas darbības procedūras un attiecīgi organizatoriskie pasākumi piedevas un premiksu lietotājiem jāveic, lai novērstu apdraudējumus, ko varētu radīt ieelpošana, saskare ar ādu vai acīm. Ja ar šādām procedūrām un pasākumiem ādas, elpceļu vai acu ekspozīciju novērst vai līdz minimumam samazināt nav iespējams, ar piedevu un premiksiem rīkojas, izmantojot pienācīgus individuālos aizsardzības līdzekļus, t. sk. ādas, acu un elpceļu aizsarglīdzekļus.
                                 
                              
                     
                        16.3.2032.
                     
                  
               (1)  Sīkāka informācija par analītiskajām metodēm ir pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports.